Document ID: 32013R0599

IZVEDBENA UREDBA KOMISIJE (EU) št. 599/2013
z dne 24. junija 2013
o spremembi Uredbe (EU) št. 578/2010 glede zneskov nadomestil za izvoz, ki ni zajet v potrdilih, nekaterih kmetijskih proizvodov, izvoženih kot blago, ki ni zajeto v Prilogi I k Pogodbi, in sporočanja nekaterih s tem povezanih podatkov s strani držav članic
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1216/2009 z dne 30. novembra 2009 o trgovinskih režimih za nekatero blago, pridobljeno s predelavo kmetijskih proizvodov (1), in zlasti prvega pododstavka člena 8(3) Uredbe,
ob upoštevanju naslednjega:
(1)
Uredba Komisije (EU) št. 578/2010 z dne 29. junija 2010 o izvajanju Uredbe Sveta (ES) št. 1216/2009 glede sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in meril za določanje višine teh nadomestil (2) določa, da so mali izvozniki oproščeni obveznosti predložitve potrdila o nadomestilu do višine skupnega zneska, ki je določena na individualni in splošni ravni. Določa tudi, da je treba Komisijo obvestiti o potrdilih o nadomestilu, za katera je bila vložena vloga, in v nekaterih primerih o izdanih potrdilih o nadomestilu.
(2)
Zaradi nedavnih znižanj stopenj izvoznih nadomestil kot posledice kombiniranih učinkov reforme skupne kmetijske politike in gibanj cen osnovnih kmetijskih proizvodov na svetovnem trgu je bilo vloženih manj vlog za potrdila o nadomestilu oz. ni bila vložena nobena vloga, kar je posledično razbremenilo proračun Unije za izvozna nadomestila za blago, ki ni zajeto v Prilogi I k Pogodbi. V okoliščinah, v katerih Unija ni v nevarnosti kršenja svojih mednarodnih obveznosti, je primerno poenostaviti sistem dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, s čimer se zmanjša upravno breme.
(3)
Zato je primerno povečati prag za višino plačil, do katerega so mali izvozniki oproščeni obveznosti predložitve potrdila o nadomestilu, ki je določen na individualni in splošni ravni. Primerno je tudi začasno ukiniti obveznosti sporočanja informacij s strani pristojnih organov v državah članicah o višini zneskov potrdil o nadomestilih, za katera je bila vložena vloga, kadar so nadomestila za osnovne proizvode začasno ukinjena, niso določena ali so enaka nič, sporočanja informacij o nekaterih potrdilih o nadomestilu, kadar ni bilo izdano nobeno potrdilo o nadomestilu, in obveznosti sporočanja nekaterih informacij za zagotavljanje delovanja in upravljanja sistema potrdil o nadomestilih, kadar ne gre za zneske.
(4)
Uredbo (EU) št. 578/2010 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem odbora za horizontalna vprašanja glede trgovine s predelanimi kmetijskimi proizvodi, ki niso navedeni v Prilogi I k Pogodbi -
SPREJELA NASLEDNJO UREDBO:
Člen 1
Uredba (EU) št. 578/2010 se spremeni:
1.
člen 42(1) se nadomesti z naslednjim:
„1. Potrdila niso potrebna za izvoz, za katerega vloge, ki jih je izvajalec vložil v proračunskem letu, ne presegajo plačila v višini 200 000 EUR.“;
2.
člen 43(1) se nadomesti z naslednjim:
„1. Za vsako proračunsko obdobje je izvoz iz člena 42(1) upravičen do izplačila nadomestila znotraj zgornje meje skupne rezerve 80 milijonov EUR za vsako proračunsko leto.“;
3.
vstavi se naslednji člen 53a:
„Člen 53a
1. Kadar je nadomestilo v enem izmed obdobij iz člena 29(1)(a) do (f) za enega ali vse osnovne proizvode iz Priloge I začasno ukinjeno, nedoločeno ali enako nič, je obveznost sporočanja informacij s strani držav članic, ki je povezana z navedenim obdobjem in določena v členu 30 in členu 34(2), začasno ukinjena.
2. Kadar v obdobjih iz člena 51(1)(c) in (d) ni bilo izdano nobeno potrdilo o nadomestilu, je obveznost sporočanja informacij s strani držav članic, določena v členu 51(1)(c) in (d), začasno ukinjena.
3. Kadar ne gre za zneske, so obveznosti sporočanja informacij s strani držav članic iz člena 51(1)(a) in (b), člena 51(2), člena 52 in prvega stavka člena 53 in obveznosti sporočanja o tem, da ni bil odobren noben znesek, kot to določa drugi stavek člena 53, začasno ukinjene.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. junija 2013

Labels: 3
6